section_heading: Poslije rata
paragraph_text: Nakon završetka rata Klüber obnaša dužnost časnika za vezu između pruskog ministarstva rata i republikanske vlade. U tom svojstvu upućen je u Halle kako bi utvrdio stanje u gradu u kojem su vladali nemiri. Klüber je 2. ožujka 1919. ušao u grad u civilnoj odjeći kako bi izvidio kakvo je stanje u gradu, ali je prepoznat te izveden pred prijeki sud. Predan je rulji, ustrijeljen, te bačen u rijeku Saale. Iako teško ranjen, uspio se izvući na obalu rijeke. Ponovno je izudaran kundakom, te potom ustrijeljen i bačen u rijeku. Pokopan je na berlinskom groblju Invalidenfriedhof.